באופן עקרוני כל הליך כירורגי מוביל להצטלקות מסוימת. מצד שני, אחד היתרונות המשמעותיים של ניתוח מוז הוא החיתוך המדויק והמינימלי, ובהתאם גם הצלקת תהיה קטנה ככל האפשר. רצוי לקחת בחשבון שבחודשים הראשונים תיתכן אדמומיות. ככל שחולף הזמן, כך מתבהרת הצלקת ומיטשטשת, אם כי התהליך מושפע במידה בלתי מבוטלת גם מהמאפיינים הספציפיים של כל מטופל ומטופלת, ובפרט מכושר הריפוי של הגוף. חשוב להימנע מחשיפתה של הצלקת לשמש במשך לפחות שנה.